Кесе театрҙың хәҙерге быуын артистары һәм режиссёрҙары уларҙан алда эшләгәндәрҙең бай йолаларына һәм тәжрибәһенә таяна. Бөгөн дә театр репертуары нигеҙен А.xa0Н.xa0Островскийҙың «Волки и овцы», «Не было ни гроша, да вдруг алтын», «Лес», «Бешеные деньги», «Трудовой хлеб», «Свои людиxa0— сочтемся!» пьесалары тәшкил итә. Элекке ваҡытта театр А.xa0П.xa0Чехов менән уртаҡ тел таба алмайxa0— Чехов тере саҡта театрҙа уның бары тик көлкөлө водевилдәре генә ҡуйылған була. Әммә бөгөн бөйөк Чехов пьесалары буйынса «Вишневый сад», «Дядя Ваня», «Чайка» спектаклдәре театр тормошонда ҙур урын алып тора. Кесе театр «визит карточкаһы» булып А.xa0К.xa0Толстойҙың тарихи трилогияһы(«Царь Иоанн Грозный», «Царь Федор Иоаннович» (Борис Равенских 1973 йылда ҡуйған), «Царь Борис») буйынса спектаклдәре тора. А.xa0К.xa0Толстой спектаклдәрендә Кесе театр өсөн махсус яҙылған композитор Г.xa0В.xa0Свиридов музыкаһы яңғырай. Театрҙың иғтибарынан сит ил классикаһы ла ситтә ҡалмайxa0— уның репертуарында Ф. Шиллер, А. Стриндберг, Э. Скриб пьесалары бар.